Преюдициално запитване от Fővárosi Törvényszék (Унгария), постъпило на 21 април 2015 г. — Daimler AG/Együd Garage Gépjárműjavító és Értékesítő Kft.
(Дело C-179/15)
Език на производството: унгарски
Запитваща юрисдикция
Fővárosi Törvényszék
Страни в главното производство
Ищец: Daimler AG
Ответник: Együd Garage Gépjárműjavító és Értékesítő Kft.
Преюдициални въпроси
Трябва ли член 5, параграф 1, буква б) от Директива 89/104/ЕИО на Съвета от 21 декември 1988 година, Първа директива за сближаване на законодателствата на държавите членки относно марките1 да се тълкува в смисъл, че притежател на марка може да забрани на трето лице, посочено в съобщение в интернет, да използва знак, за който съществува вероятност от объркване с марката във връзка с услуга на третото лице, идентична на стоките или услугите, за които марката е била регистрирана, по начин че в обществото може да се създаде погрешно впечатление за наличието на официално търговско отношение между предприятието на третото лице и притежателя на марката, въпреки че съобщението в интернет не е било поставено от лицето, посочено в него, или то е достъпно въпреки че посоченото в съобщението лице е действало по необходимия разумен начин, за да го заличи, но без успех?
____________
1 ОВ L 40, 1989 г., стр. 1; Специално издание на български език, 2007 г., глава 17, том 1, стр. 92.